Source: http://kp.rkc.si/skofijske-sluzbe/gospodarski-svet/odlok-o-izredni-upravi-premozenja-pravnih-oseb-skofije-koper/
Timestamp: 2017-08-17 15:18:08+00:00
Document Index: 2002531

Matched Legal Cases: ['§2', '§1', '§1', '§2', '§2', '§1']

Odlok o izredni upravi premoženja pravnih oseb Škofije Koper – Škofija Koper
Home|Škofijske službe|Gospodarski svet|Odlok o izredni upravi premoženja pravnih oseb Škofije Koper
Zadeva: Odlok o izredni upravi premoženja pravnih oseb Škofije Koper
V skladu s kann. 1281, §2[1]; 1291[2] in 1295[3] ZCP, ki določajo dejanja odtujitve in dejanja v katerih se premoženjski položaj pravne osebe poslabša, kot tudi upoštevajoč kan. 1297[4], ki določa dejanja najema ali zakupa v skladu z določili Slovenske škofovske konference[5], ter po posvetu s ŠGS z dne 28.11.2012 določamo za dejanja, ki presegajo mejo in način redne uprave za osebe, ki so podrejene krajevnemu škofu, sledeča pravne posle:
vse odtujitve nepremičnin;
vse odtujitve premičnin, ki presegajo 1/10 najnižje vsote določene s strani SŠK za dejanja izredne uprave o kateri govori kan. 1292, §1[6];
vsaka prerazporeditev premoženja, kot na primer oddaja premoženja v brezplačni užitek, brezobrestno posojilo, izdaja zemljiško knjižnega dovolila, služnostne pravice, predkupne pravice, hipoteke, poroštva, prekinitve najemnine iz kateregakoli naslova, ki je v lasti pravne osebe;
oddaja nepremičnin v zakup ali najem za več kot 1 leto in največ za 10 let ob upoštevanju kan. 1297;
nakup nepremičnine ali premičnine, ki presega 1/10 spodnje vsote, ki jo je določila SŠK v skladu s kan. 1292, §1 in vsak obremenjujoč nakup nepremičnine;
sprememba namembnosti uporabe nepremičnine;
prejem sponzorstva, dediščine ali volila (kan. 1301 §2 in 1304);
zavrnitev sponzorstva, dediščine ali volila;
vsa gradbena dela in sanacije, ki presegajo letni prihodek pravne osebe zadnjega leta in vedno, ko presegajo znesek 16.000,00 €;
vsako zastonjsko ali obremenjujoče dejanje, glede nepremičnin ali premičnin, ki imajo umetniško, zgodovinsko in kulturno vrednost;
vsak začetek, nasledstvo ali prekinitev pridobitne dejavnosti;
ustanovitev civilno pravne družbe kateregakoli tipa ali sodelovanje v njej;
najem kakršnih koli posojil ali kreditov pri pravnih ali fizičnih osebah;
finančne naložbe v sklade, vrednostne papirje in dragocene kovine, ki presegajo 16.000,00 €;
dodatne investicije, ki jih ne predvideva letni finančni proračun;
zaposlovanje oseb in sklepaje zaposlitvenih pogodb;
začetek civilne tožbe pred sodiščem ali državnim organom;
stalna nastanitev oseb, razen klerikov, v nepremičninah, ki so v lasti župnije.
Koper, 24. oktober 2012,
[1] Kan. 1281 – §2. V statutih naj se opredelijo dejanja, ki presegajo mejo in način redne uprave; če pa v statutu ni ničesar o tej stvari, ima krajevni škof po posvetovanju z gospodarskim svetom pravico določiti tovrstna dejanja za osebe, ki so mu podrejene.
[6] Kan. 1292, §1 SŠK določa kot najnižjo vsoto 70.000 EUR, kot najvišjo vsoto pa 700.000 EUR Prot. N 689/1994, potrdila Kongregacija za škofe, dne 31. 03. 2014.